Document ID: /roh_data/filtered/fineweb-2-filterrobots_roh.jsonl.gz/29467

Cun il temp da 22,30 hai tanschì a la curridra bernaisa per il setavel plaz. Gudagnà ha la Jamaicana Eliane Thompson-Herah. Ella ha uschia egualisau il record jamaican ed è er la segund sperta dunna insumma sur 200 meters – quai cun il temp da 21.53. Plaz dus va a Christine Mbomba da la Namibia (21,81) e plaz trais a Gabrielle Thomas dals Stadis Unids da l'America (21.87).
Sa qualifitgada directamain per il final
Kambundji ha in'ulteriura giada egualisà ses agen record svizzer da 22,26 secundas. Quest temp ha bastà ad ella da sa qualifitgar directamain per il final als gieus olimpics da Tokio.
Gia l'avantmezdi egualisà sia meglra prestaziun
Suenter sia ferma prestaziun sur 100 meters, ha la sprintra Mujinga Kambundji er persvas en la cursa d'eliminaziun sur 200 meters. La Bernaisa ha gudagnà sia cursa ed è uschia sa qualifitgada senza problems per il mezfinal. Ella haja empruvà da spargnar uschè blera energia sco pussaivel.
Malgrà che Kambundji n'ha tenor atgnas indicaziuns betg duvrà tut sia energia, ha ella egualisà ses agen record svizzer en 22,26 secundas.